Зухаа сүрөсү
93-сүрө

Зухаа сүрөсү (1) шашке маалы 
 Меккеде түшүрүлгөн.  11 аяттан турат
 Кыргызча котормо мааниси
 Мээримдүү, Ырайымдуу Алланын аты менен! 
 1. Шашке маалына ант!
 "2. Койулган түнгө ант! 
 Тынч караңгы түнгө ант!"
 "3. Сенин Эгең сени таштаган да, сага ачууланган да жок.
 (О, Мухаммад!) Раббиң сени таштаган жок жана (сага) ачууланган жок"
 "4. Анткени, сага Акырет жашоосу дүйнө жашоосунан жакшыраак.
 Сен  үчүн Акырет (жашоосу) абалкысынан (дүйнө жашоосунан) жакшыраак."
 "5. Эгең сага сен ыраазы болгудай (жакшылыктарды) берет
 Раббиң сага жакында (сыйлыктарын) берет. Анан сен ыраазы болосуң."
 "6. (Ал) сени жетим кезиңде таап, сага баш баанек жасабады беле?
 Ал (Аллах) сени жетим абалда таап, андан кийин башпаанек бербеди беле? (2)"
 "7. Жана да сени (Ал) адашкан  абалда таап, Туура жолго салбады беле?
 Жана (Аллах) сени адашкан  абалда таап (3), андан кийин Туура Жол көргөздү го!"
 "8. (Ал) сени жакыр кезиңде таап, сени байытпады беле?
 Жана (Раббиң) сени кембагал абалда таап, андан кийин бай кылды."
 "9. Демек, сен жетимге каарданба!
 Эми, сен жетимге каарыңды төкпө"
 "10. Ал эми тилемчиге орой мамиле кылба!
 Жана сураган адамга орой мамиле кылба."
 "11. Жана да Эгеңдин жакшылыгын кабарла!
 Эми, сен Раббиңдин нээматтары жөнүндө сүйлө."